Buxoro viloyatining Vobkent tumanida fojia yuz berdi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Qayd etilishicha, 9 aprel kuni soat 23.45larda, “Rabotohun” MFY Binokor ko‘chasida yashovchi, 1991 yilda tug‘ilgan B.N. uyida o‘zaro janjal oqibatida birga yashovchi otasi, 1964 yilda tug‘ilgan F.N.ning boshiga dazmol bilan urib jarohat yetkazgan. Natijada F.N. kasalxonaga yotqizilgan va ko‘rsatilgan tibbiy muolajalarga qaramay vafot etgan. B.N. qo‘lga olingan.